Florian Wellbrock
Florian Wellbrock (født 19. august 1997) er en tysk svømmer.

Han deltog i 1500 meter fri ved OL 2016 i Rio de Janeiro og endte som nummer 32.

I 2018 blev han europamester i 1500 m fri og vandt bronze i 800 m fri. Desuden vandt han EM-sølv i 5 km åbentvandssvømning for hold. Året efter vandt han to guldmedaljer ved VM, henholdsvis i 1500 m og i 10 km åbent vand. I 2020-2021 vandt han EM-bronze i 5 km åbent vand for hold.

Wellbrock stillede op i tre discipliner ved OL 2020 i Tokyo (afholdt i 2021}. Først blev han nummer fire på 800 m fri, derpå svømmede han 1500 m fri og vandt først sit indledende heat. I finalen førte han i store dele af løbet med ukraineren Mykhajlo Romantjuk lige efter sig, men amerikaneren Robert Finke kom på sidste omgang i en stærk spurt og sejrede foran Romantjuk, mens Wellbrock fik bronze. Nogle dage senere stillede han op i 10 kilometer i åbent vand, og her førte han fra start til mål og blev olympisk mester i tiden 1.48.33,7 timer, mens ungareren Kristóf Rasovszky blev nummer to, mere end 25 sekunder efter, og italieneren Gregorio Paltrinieri blev nummer tre, ydeligere et par sekunder bagud.

Referencer

Eksterne henvisninger 
 

Svømmere fra Tyskland
Personer fra Bremen
Svømmere ved sommer-OL 2016
Svømmere ved sommer-OL 2020
Deltagere for Tyskland ved sommer-OL 2016
Deltagere for Tyskland ved sommer-OL 2020
Medaljevindere ved sommer-OL 2020
Olympiske mestre fra Tyskland
Olympiske bronzemedaljevindere fra Tyskland